pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ำให้ทุกหน่วยดำเนินการอย่างรอบคอบ รัดกุม และคำนึงถึงสถานการณ์ด้านสาธารณสุข
วันศุกร์ที่ 8 ตุลาคม 2564
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ําให้ทุกหน่วยดําเนินการอย่างรอบคอบ รัดกุม และคํานึงถึงสถานการณ์ด้านสาธารณสุข
นายกฯ ให้นโยบายในการเตรียมการเป็นเจ้าภาพจัดการประชุมเอเปค ปี 2565 ของไทย ย้ําให้ทุกหน่วยดําเนินการอย่างรอบคอบ รัดกุม และคํานึงถึงสถานการณ์ด้านสาธารณสุข
วันนี้ (8 ตุลาคม 2564) เวลา 13.30 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 ณ ตึกภักดีบดินทร์ ทําเนียบรัฐบาล ในโอกาสนี้ นายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวขอบคุณทุกหน่วยงานที่ขับเคลื่อนผลักดันการดําเนินการจนเห็นผลลัพท์ที่เป็นรูปธรรมอย่างแข็งขันเพื่อบรรลุเป้าหมายการเป็นเจ้าภาพเอเปคของไทย โดยในที่ประชุมนายกรัฐมนตรีได้ให้นโยบายและย้ําความสําคัญของการดําเนินการที่ต้องแสดงให้เห็นวิสัยทัศน์และประสบการณ์ที่ดีเกี่ยวกับประเทศไทย ควบคู่ไปกับการแลกเปลี่ยนเรียนรู้ประสบการณ์กับเขตเศรษฐกิจเอเปคอื่น ๆ เพื่อนํามาปรับใช้และพัฒนาให้เกิดประโยชน์ต่อภาคธุรกิจ สังคม และประชาชนไทย ทั้งในด้านการค้า การลงทุน การพัฒนาเทคโนโลยีและดิจิทัล การพัฒนาชุมชน สตรี สิ่งแวดล้อม เป็นต้น โดยการประชุมครั้งนี้จะเป็นการประชุมเตรียมการครั้งสุดท้ายก่อนที่ไทยจะรับมอบตําแหน่งเจ้าภาพเอเปคต่อจากนางสาวจาซินดา อาร์เดิร์น นายกรัฐมนตรีนิวซีแลนด์ ในเดือนพฤศจิกายน 2564
โอกาสนี้ นายกรัฐมนตรียังได้ขอให้หน่วยงานหลักที่เกี่ยวข้องดําเนินการขับเคลื่อนวาระต่างๆ ให้สอดคล้องกับวาระโลก ทั้งการผลักดันให้เกิดความตระหนักรู้เกี่ยวกับ BCG Economy ประเด็นการเปลี่ยนแปลงสภาพภูมิอากาศ สิทธิมนุษยชนในการประกอบธุรกิจ บทบาทสตรี รวมทั้งคํานึงถึงผู้มีส่วนร่วมในทุกช่วงวัย และโดยเฉพาะอย่างยิ่งความปลอดภัยทางด้านสาธารณสุข ทั้งนี้ เอเปคถือเป็นกรอบความร่วมมือทางเศรษฐกิจที่มีคุณลักษณะเฉพาะในการผลักดันการทํางานตั้งแต่ระดับคณะทํางาน คณะกรรมการ เจ้าหน้าที่อาวุโส รัฐมนตรี ไปจนถึงระดับผู้นําเขตเศรษฐกิจ
ในตอนท้าย นายกรัฐมนตรีย้ําขอให้ทุกฝ่ายดําเนินการด้วยความรอบคอบ รัดกุม เหมาะสม และคํานึงถึงสถานการณ์ด้านสาธารณสุขเป็นสําคัญ เพื่อร่วมกันเดินหน้าพลิกโฉมประเทศไทยไปด้วยกัน
รัฐบาลไทย-ข่าวทำเนียบรัฐบาล-ก.แรงงาน ร่วมหารือกับโรงเรียนสยามคอมพิวเตอร์และภาษา เตรียมพัฒนาทักษะฝีมือแรงงาน
วันจันทร์ที่ 20 ธันวาคม 2564
ก.แรงงาน ร่วมหารือกับโรงเรียนสยามคอมพิวเตอร์และภาษา เตรียมพัฒนาทักษะฝีมือแรงงาน
. .
วันที่ 20 ธันวาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายบุญชอบ สุทธมนัสวงษ์ ปลัดกระทรวงแรงงาน ร่วมหารือกับโรงเรียนสยามคอมพิวเตอร์และภาษาถึงความร่วมมือในการพัฒนาทักษะฝีมือแรงงาน รวมทั้งสมรรถนะด้านดิจิทัลและด้านภาษา เพื่อเป็นระบบและมีรูปแบบที่มีประสิทธิภาพมากยิ่งขึ้น ณ ห้องประชุมปลัดกระทรวงแรงงาน ชั้น 7 อาคารกระทรวงแรงงาน
ทั้งนี้ รัฐบาลได้กําหนดนโยบายการขับเคลื่อนประเทศไปสู่ไทยแลนด์ 4.0 ตามยุทธศาสตร์ชาติ 20 ปี และแผนพัฒนาดิจิทัลเพื่อเศรษฐกิจและสังคม ด้านการพัฒนาความสามารถด้านการใช้ดิจิทัล (Digital Literacy) จึงได้กําหนดให้มีการประเมินสมรรถนะด้านการใช้ดิจิทัล (Digital Literacy) ของข้าราชการและบุคลากรภาครัฐขึ้น จากสภาวการณ์ปัจจุบัน ที่มีการแพร่ระบาดของโรคโควิด-19 ส่งผลต่อการเปลี่ยนแปลงวิถีการดําเนินชีวิต และการทํางานรูปแบบ New Normal โดยการนําเทคโนโลยีดิจิทัลเข้ามาปรับใช้มากยิ่งขึ้น แต่กลไกสําคัญในการใช้เทคโนโลยีดิจิทัลเพื่อการปฏิบัติงานดังกล่าว คือ การมีบุคลากรที่มีความรู้ และสมรรถนะความสามารถด้านการใช้ดิจิทัลเพื่อการทํางาน
สําหรับโรงเรียนสยามคอมพิวเตอร์และภาษา เป็นสถาบันการศึกษาในกํากับกระทรวงศึกษาธิการเปิดสอน หลักสูตรวิชาชีพระยะสั้นด้านเทคโนโลยีคอมพิวเตอร์และภาษาต่างประเทศ เป็นหน่วยประเมินสมรรถนะดิจิทัลระดับมาตรฐานสากล คือ IC3 Digital Literacy Certification รวมทั้งเป็นหน่วยประเมินสมรรถนะด้านการใช้ดิจิทัล (Digital Literacy) และหน่วยประเมินสมรรถนะ e-Commerce สถาบันคุณวุฒิวิชาชีพ (องค์การมหาชน)
รัฐบาลไทย-ข่าวทำเนียบรัฐบาล-นายกรัฐมนตรีย้ำเตือน ปชช. ระวังอันตรายจากปริมาณน้ำฝนที่ตกลงมาอย่างต่อเนื่อง
วันจันทร์ที่ 22 สิงหาคม 2565
นายกรัฐมนตรีย้ําเตือน ปชช. ระวังอันตรายจากปริมาณน้ําฝนที่ตกลงมาอย่างต่อเนื่อง
นายกรัฐมนตรีย้ําเตือน ปชช. ระวังอันตรายจากปริมาณน้ําฝนที่ตกลงมาอย่างต่อเนื่อง ขอให้ ปชช. ในพื้นที่ใกล้แม่น้ําหลักและแม่น้ําสาขาระวังน้ําท่วมฉับพลัน
วันนี้ 21 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ําเตือนประชาชนให้ระมัดระวังอันตรายจากปริมาณน้ําฝนที่ตกลงมาอย่างต่อเนื่องทั่วทั้งประเทศไทย ในช่วงวันที่ 20 – 24 สิงหาคมนี้ ขอให้ระมัดระวังการเกิดน้ําป่าไหลหลาก และดินโคลนถล่มในพื้นที่เชิงเขา การเกิดน้ําท่วมขังในพื้นที่ลุ่มต่ํา รวมถึงพื้นที่ที่มีการกีดขวางทางระบายน้ํา โดยจะมีผลกระทบต่อพื้นที่ต่าง ๆ ในระดับที่ใกล้เคียงกับผลจากพายุมู่หลานที่ผ่านมา
นายอนุชาฯ กล่าวว่า จากสถานการณ์ร่องมรสุมพาดผ่านประเทศลาวตอนบนเข้าสู่หย่อมความกดอากาศต่ํากําลังแรงบริเวณทะเลจีนใต้ในขณะที่หย่อมความกดอากาศต่ําปกคลุมประเทศเมียนมาและประเทศลาวตอนบนประกอบกับมรสุมตะวันตกเฉียงใต้พัดปกคลุมทะเลอันดามัน ภาคใต้และอ่าวไทย ทําให้มีฝนตกหนักถึงหนักมากบางแห่ง และการระบายน้ําเหนือเขื่อนเจ้าพระยา อาจส่งผลให้เกิดน้ําท่วมฉับพลัน น้ําป่าไหลหลาก น้ําท่วมขัง ทั้งนี้ เพื่อเป็นการควบคุมระดับน้ําและปริมาณน้ําในเขื่อนป่าสักชลสิทธิ์ ให้อยู่ในเกณฑ์ที่เหมาะสม โครงการส่งน้ําและบํารุงรักษาป่าสักชลสิทธิ์ จะเพิ่มการระบายโดยทยอยเพิ่มขึ้นเป็นลําดับ จากอัตรา 280 ลูกบาศก์เมตรต่อวินาที ตั้งแต่เวลา 12.00 น. วันที่ 21 สิงหาคม จนถึง 400 ลูกบาศก์เมตรต่อวินาที ในวันที่ 22 สิงหาคม 2565 เวลา 12.00 น. ดังนั้น เพื่อเป็นการป้องกันความเสียหายที่จะเกิดขึ้นต่อทรัพย์สินประชาชน ขอให้ประชาชนในพื้นทึ่เตรียมรับมือกับสถานการณ์ และปฎิบัติตามการแจ้งเตือนอย่างใกล้ชิด
"นายกรัฐมนตรี เน้นย้ําให้ทุกภาคส่วนเตรียมพร้อมรับมือสถานการณ์น้ําท่วมฉับพลันจากปริมาณฝนตกหนัก และน้ําท่วมสูงโดยเฉพาะบริเวณใกล้แม่น้ําหลัก และแม่น้ําสาขาต่าง ๆ ขอให้เร่งประชาสัมพันธ์แจ้งเตือนประชาชนให้ทราบป้องกันความเสียหายที่อาจจะเกิดขึ้น และขอให้ติดตามสถานการณ์น้ําอย่างใกล้ชิด" นายอนุชาฯ กล่าว ----------------------
รัฐบาลไทย-ข่าวทำเนียบรัฐบาล-EXIM BANK สนับสนุนสินเชื่อ 50 ล้านบาท เสริมสภาพคล่องสายการบินไทยสมายล์ รักษาการจ้างงาน ฟื้นอุตสาหกรรมการบินและการท่องเที่ยวไทย
วันพฤหัสบดีที่ 3 มีนาคม 2565
EXIM BANK สนับสนุนสินเชื่อ 50 ล้านบาท เสริมสภาพคล่องสายการบินไทยสมายล์ รักษาการจ้างงาน ฟื้นอุตสาหกรรมการบินและการท่องเที่ยวไทย
EXIM BANK และไทยสมายล์แอร์เวย์ ร่วมลงนามในสัญญาสนับสนุนทางการเงินของ EXIM BANK ในรูปแบบวงเงินสินเชื่อหมุนเวียนโครงสร้างพิเศษเพื่อรักษาการจ้างงาน จํานวน 50 ลบ. ให้สายการบินไทยสมายล์นําไปใช้เสริมสภาพคล่องเพื่อรักษาการจ้างงาน
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) และนายวิเศรษฐ์ สนธิชัย รักษาการประธานเจ้าหน้าที่บริหาร บริษัท ไทยสมายล์แอร์เวย์ จํากัด ร่วมลงนามในสัญญาสนับสนุนทางการเงินของ EXIM BANK ในรูปแบบวงเงินสินเชื่อหมุนเวียนโครงสร้างพิเศษเพื่อรักษาการจ้างงาน (Structured Revolving Payroll Financing) จํานวน 50 ล้านบาท ให้สายการบินไทยสมายล์นําไปใช้เสริมสภาพคล่องเพื่อรักษาการจ้างงาน ฟื้นธุรกิจการบินให้พร้อมรองรับการฟื้นตัวของเศรษฐกิจและการท่องเที่ยวไทย ณ EXIM BANK สํานักงานใหญ่ เมื่อวันที่ 2 มีนาคม 2565
กรรมการผู้จัดการ EXIM BANK เปิดเผยว่า EXIM BANK สนับสนุนทางการเงินให้แก่สายการบินไทยสมายล์ในครั้งนี้เพื่อเป็นส่วนหนึ่งของการเสริมสภาพคล่องสําหรับค่าใช้จ่ายพนักงานและรักษาการจ้างงานให้มากที่สุด ประกอบกับช่วยฟื้นฟูธุรกิจสายการบิน ซึ่งเป็นอุตสาหกรรมต้นน้ําของการท่องเที่ยว ให้กลับมาดําเนินกิจการได้เต็มรูปแบบโดยเร็ว ช่วยกระตุ้นเศรษฐกิจในชุมชนท้องถิ่นและประเทศไทยโดยรวม ทั้งนี้ ก่อนสถานการณ์การแพร่ระบาดโควิด-19 มีนักท่องเที่ยวต่างชาติเดินทางเข้าประเทศไทยปีละไม่ต่ํากว่า 40 ล้านคน สร้างรายได้รวมกว่า 1.93 ล้านล้านบาท จนกระทั่งการแพร่ระบาดโควิด-19 ส่งผลให้ธุรกิจสายการบินได้รับผลกระทบทางตรงจากจํานวนผู้โดยสารที่ลดลงมาก และส่งผลกระทบต่อเนื่องไปยังภาคการจ้างงาน โดยธุรกิจสายการบินมีการจ้างงานรวมกว่า 40,000 คน
กรรมการผู้จัดการ EXIM BANK กล่าว EXIM BANK ในฐานะบทบาทธนาคารเพื่อการพัฒนาแห่งประเทศไทย มุ่งทําหน้าที่ “ซ่อม สร้าง เสริม และสานพลัง” เพื่อเปลี่ยนแปลงประเทศไทย ดังนั้น การซ่อมธุรกิจสายการบินซึ่งประสบวิกฤตในช่วงเวลาที่ผ่านมา อันเป็นผลจากการแพร่ระบาดโควิด-19 ทําให้ธุรกิจสายการบินหลายแห่งต้องหยุดบินในบางช่วงเวลาเพื่อปฏิบัติตามมาตรการป้องกันการแพร่ระบาดโควิด-19 จนถึงปัจจุบันประชาชนเริ่มปรับตัวและมีภูมิคุ้มกันโรคมากขึ้น อุตสาหกรรมท่องเที่ยวกําลังจะกลับมาเป็นหนึ่งในเครื่องยนต์หลักที่ช่วยฟื้นฟูและขับเคลื่อนเศรษฐกิจไทย EXIM BANK จึงพร้อมเติมเงินทุนให้เพิ่มขึ้น นอกเหนือจากการช่วยพักชําระหนี้และปรับตารางการผ่อนชําระให้สอดคล้องกับสถานการณ์และแนวโน้มการฟื้นตัวของอุตสาหกรรมที่เกี่ยวข้องกับการท่องเที่ยวในช่วงที่ผ่านมา
“EXIM BANK ให้ความช่วยเหลือทั้งธุรกิจการบินและที่เกี่ยวเนื่อง ให้สามารถดําเนินต่อไปได้ ซึ่งครอบคลุม Supply Chain ของธุรกิจสายการบิน เพื่อเป็นส่วนหนึ่งของการเสริมสร้างสังคมที่แข็งแรงให้เติบโตไปด้วยกันกับการพัฒนาเศรษฐกิจและสิ่งแวดล้อมอย่างยั่งยืน โดยซ่อมแซมจุดอ่อน สร้างจุดแข็ง เสริมศักยภาพ และสานพลังการพัฒนาอย่างยั่งยืน ตามภารกิจของ EXIM BANK” ดร.รักษ์ กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔
วันศุกร์ที่ 2 กรกฎาคม 2564
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔
กระทรวงยุติธรรม ประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒ กรกฎาคม ๒๕๖๔ เวลา ๑๔.๐๐ น. ณ ห้องประชุม ๐๘ - ๐๑ ชั้น ๘ อาคารกระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการบริหารงานบุคคล ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม และนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยคณะอนุกรรมการผู้ทรงคุณวุฒิ เข้าร่วมฯ
โดยที่ประชุมได้รายงานการดําเนินการตามมติที่ประชุม ครั้งที่ ๑/๒๕๖๓ - ครั้งที่ ๓/๒๕๖๓ และรับทราบการดําเนินการตามแผนปฏิบัติการด้านการบริหารทรัพยากรบุคคลประจําปี พ.ศ. ๒๕๖๔ นอกจากนี้ที่ประชุมได้พิจารณาทบทวนแผนการปฏิบัติการด้านการบริหารทรัพยากรบุคคลกองทุนยุติธรรม ประจําปีงบประมาณ พ.ศ. ๒๕๖๓ - ๒๕๖๕ ตลอดจนร่างแผนการปฏิบัติการด้านการบริหารทรัพยากรบุคคลกองทุนยุติธรรม ประจําปีงบประมาณ พ.ศ. ๒๕๖๕ และได้พิจารณาวิธีการสรรหาบุคลากรที่รองรับความจําเป็นในการรักษาบุคลากร โดยการดําเนินการสรรหาพนักงานกองทุนยุติธรรม ตามความจําเป็นหรือความต้องการเฉพาะเจาะจง
รัฐบาลไทย-ข่าวทำเนียบรัฐบาล-กรมทางหลวง ขยายทางหลวงหมายเลข 348 สายอำเภอปะคำ - อำเภอนางรอง จังหวัดบุรีรัมย์ แล้วเสร็จ
วันพฤหัสบดีที่ 24 มิถุนายน 2564
กรมทางหลวง ขยายทางหลวงหมายเลข 348 สายอําเภอปะคํา - อําเภอนางรอง จังหวัดบุรีรัมย์ แล้วเสร็จ
เพิ่มประสิทธิภาพการคมนาคมและระบบโลจิสติกส์ สนับสนุนการพัฒนาเศรษฐกิจจังหวัดบุรีรัมย์
กรมทางหลวง กระทรวงคมนาคม โดยสํานักก่อสร้างทางที่ 2 ดําเนินการโครงการก่อสร้างขยายทางหลวงหมายเลข 348 สายอําเภอปะคํา - อําเภอนางรอง จังหวัดบุรีรัมย์ เป็นทางมาตรฐาน 4 ช่องจราจร รวมระยะทาง 26.625 กิโลเมตร เพิ่มประสิทธิภาพการคมนาคมขนส่งในพื้นที่จังหวัดบุรีรัมย์ รองรับการเดินทางระหว่างอีสานใต้และภาคตะวันออก แล้วเสร็จ ทางหลวงหมายเลข 348 สายอรัญ - นางรอง หรือถนนธนะวิถี มีจุดเริ่มต้นจากแยกทางหลวงหมายเลข 33 อําเภออรัญประเทศ จังหวัดสระแก้ว เข้าสู่จังหวัดบุรีรัมย์ ที่อําเภอโนนแดง สิ้นสุดที่อําเภอนางรอง จังหวัดบุรีรัมย์ ระยะทางรวม 141 กิโลเมตร เป็นเส้นทางสําคัญในการคมนาคมและขนส่งสินค้าเชื่อมโยงระหว่างภาคตะวันออกเฉียงเหนือตอนใต้กับภาคตะวันออก
จากการเปิดประชาคมเศรษฐกิจอาเซียน ในปี 2558 ทําให้เศรษฐกิจสังคมภายในภูมิภาคอาเซียนมีความสัมพันธ์กันมากขึ้น ส่งผลให้การเดินทางและการขนส่งสินค้าเพิ่มขึ้น ปัจจุบันทางหลวงหมายเลข 348 ช่วง อําเภอปะคํา - อําเภอนางรองส่วนใหญ่เป็นถนนขนาด 4 ช่องจราจรอยู่แล้ว ยกเว้นช่วง กม. ที่ 112+000 - กม. ที่ 113+763 และ กม. ที่ 119+750 - กม. ที่ 129+535 มีขนาด 2 ช่องจราจร และ 4 ช่องจราจร เป็นช่วง ๆ เกาะกลางเป็นแบบเกาะสี ทําให้การรองรับปริมาณจราจรค่อนข้างจํากัด ส่งผลต่อประสิทธิภาพในการพัฒนาทางเศรษฐกิจของจังหวัดบุรีรัมย์ ทล. จึงดําเนินการก่อสร้างขยายทางหลวงสายดังกล่าว ช่วง กม. ที่ 112+000 - กม. ที่ 117+025 และ กม. ที่ 118+541 - กม. ที่ 140+141 เป็นมาตรฐานทางชั้นพิเศษ 4 ช่องจราจร ไป - กลับ ผิวทางแอสฟัลท์คอนกรีต กว้างข้างละ 7 เมตร ไหล่ทาง กว้างข้างละ 2.5 เมตร แบ่งทิศทางการจราจรด้วยเกาะกลางแบบยก (RAISED MEDIAN) กว้าง 3 เมตร และ 4.2 เมตร มีการก่อสร้างจุดกลับรถและติดตั้งไฟฟ้าแสงสว่าง ใช้งบประมาณก่อสร้าง 476,383,000 บาท
โครงการนี้จะช่วยเพิ่มประสิทธิภาพในการรองรับปริมาณการจราจร บรรเทาปัญหาการจราจรติดขัด สามารถลดต้นทุนในการขนส่งสินค้า สนับสนุนการเดินทางระหว่างเมืองหลักในจังหวัดบุรีรัมย์ ได้แก่ อําเภอเมืองบุรีรัมย์ อําเภอนางรอง และอําเภอปะคํา อีกทั้งเพิ่มความสะดวกในการเดินทางของผู้ใช้เส้นทางระหว่างจังหวัดบุรีรัมย์และจังหวัดสระแก้วได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกฯ ชวนประชาชน ฉีดวัคซีนโควิด-19 เข็ม 3 กระตุ้นภูมิคุ้มกัน รับมือไวรัสสายพันธุ์ใหม่
วันศุกร์ที่ 17 ธันวาคม 2564
นายกฯ ชวนประชาชน ฉีดวัคซีนโควิด-19 เข็ม 3 กระตุ้นภูมิคุ้มกัน รับมือไวรัสสายพันธุ์ใหม่
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กําชับทุกจังหวัดบริการฉีดวัคซีนโควิด-19 เชิงรุกทั้งคนไทยและต่างชาติ เน้นกลุ่มเป้าหมายเข้าถึงยาก และเร่งฉีดเข็ม 3 กระตุ้นภูมิคุ้มกัน เพื่อให้พร้อมรับมือกับสายพันธุ์ใหม่ที่เกิดขึ้น ลดการป่วยรุนแรงและการเสียชีวิต โดยประชาชนสามารถติดต่อสอบถามไปยังสถานพยาบาลที่ตนเองได้รับการฉีดเข็ม 1 และ 2 เพื่อนัดฉีดเข็ม 3 ได้
.
ประชาชนที่ฉีดเข็ม 2 ในเดือน ส.ค. - ก.ย. 64 รับเข็ม 3 ได้ในเดือน ธ.ค. 64
ประชาชนที่ฉีดเข็ม 2 ในเดือน ก.ย. - ต.ค. 64 รับเข็ม 3 ได้ในเดือน ม.ค. 65
ประชาชนที่ฉีดเข็ม 2 ในเดือน ต.ค. - พ.ย.64 รับเข็ม 3 ได้ในเดือน ก.พ. 65
ประชาชนที่ฉีดเข็ม 2 ในเดือน พ.ย. - ธ.ค.64 รับเข็ม 3 ได้ในเดือน มี.ค. 65
.
อ่านเพิ่มเติม คลิก >>https://www.thaigov.go.th/news/contents/details/49554
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรม รับมอบเจลแอลกอฮอล์ล้างมือ จากบริษัทบ้านกรองน้ำ
วันศุกร์ที่ 17 ธันวาคม 2564
คณะผู้บริหารกระทรวงอุตสาหกรรม รับมอบเจลแอลกอฮอล์ล้างมือ จากบริษัทบ้านกรองน้ํา
นางวรวรรณ ชิตอรุณ รองปลัดกระทรวงอุตสาหกรรม รับมอบ เจลแอลกอฮอล์ล้างมือ จํานวน 1,250 ขวด จากบริษัทบ้านกรองน้ํา
คณะผู้บริหารกระทรวงอุตสาหกรรม รับมอบเจลแอลกอฮอล์ล้างมือ จากบริษัทบ้านกรองน้ํา
วันนี้ (17 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม รับมอบ เจลแอลกอฮอล์ล้างมือ จํานวน 1,250 ขวด จากบริษัทบ้านกรองน้ํา โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมเป็นสักขีพยานการรับมอบ ณ ห้องรับรอง 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย เปิดจุดบริการ M-Flow ที่ศูนย์บริการที่เดียวเบ็ดเสร็จ
วันศุกร์ที่ 18 กุมภาพันธ์ 2565
การทางพิเศษแห่งประเทศไทย เปิดจุดบริการ M-Flow ที่ศูนย์บริการที่เดียวเบ็ดเสร็จ
ศูนย์บริหารทางพิเศษ การทางพิเศษแห่งประเทศไทย ถนนเพชรอุทัย ตั้งแต่วันที่ 21 กุมภาพันธ์ เป็นต้นไป
กทพ. เปิดจุดบริการ M-Flow ที่ศูนย์บริการที่เดียวเบ็ดเสร็จ (One Stop Service) อาคารศูนย์บริหารทางพิเศษ กทพ. ถนนเพชรอุทัย เพื่อให้คําแนะนําในการสมัคร และบริการต่างๆ ของ M-Flow ในวันจันทร์-ศุกร์ เวลา 08.30 – 14.30 น. โดยเริ่มตั้งแต่วันที่ 21 กุมภาพันธ์ 2565 เป็นต้นไป
ตามที่ การทางพิเศษแห่งประเทศไทย (กทพ.) กระทรวงคมนาคม กรมทางหลวง และหน่วยงานที่เกี่ยวข้องได้ร่วมกันบูรณาการระบบเก็บค่าผ่านทางอัตโนมัติแบบไม่มีไม้กั้น (Multi Lane Free Flow) หรือ M-Flow ให้เป็นไปในรูปแบบและมาตรฐานเดียวกัน (Single Platform System) ตามนโยบายของกระทรวงคมนาคม โดยกรมทางหลวงได้เปิดให้บริการระบบ M-Flow แบบเต็มรูปแบบบนทางหลวงพิเศษระหว่างเมือง หมายเลข 9 ที่ด่านธัญบุรี 1 ด่านธัญบุรี 2 ด่านทับช้าง 1 และด่านทับช้าง 2 เมื่อวันที่ 15 กุมภาพันธ์ 2565 เวลา 22.00 น. ที่ผ่านมา ทั้งนี้ในส่วนของ กทพ. อยู่ระหว่างดําเนินการระบบ M-Flow ระยะที่ 1 บนทางพิเศษฉลองรัช 3 ด่าน โดยได้ปรับปรุงกายภาพหน้าด่าน พัฒนาซอฟแวร์และการเชื่อมต่อระบบ M-Flow กับ Single Platform ของ กรมทางหลวง ตั้งแต่วันที่ 10 มกราคม – 5 มีนาคม 2565 และได้ดําเนินการแล้วเสร็จ 2 ด่าน คือ ด่านสุขาภิบาล 5-1 และด่านสุขาภิบาล 5-2 โดยเหลือด่านจตุโชติที่อยู่ระหว่างปรับปรุงอีก 1 ด่าน
​ทั้งนี้ เพื่ออํานวยความสะดวก และเชิญชวนให้ผู้ที่สนใจสมัครใช้ระบบ M-Flow กทพ. จึงเปิดจุดบริการ M-Flow ที่ศูนย์บริการที่เดียวเบ็ดเสร็จ (One Stop Service) อาคารศูนย์บริหารทางพิเศษ กทพ. ถนนเพชรอุทัย เพื่อให้คําแนะนําในการสมัคร และบริการต่างๆ ของ M-Flow ตั้งแต่วันจันทร์-ศุกร์ เวลา 08.30 – 14.30 น. โดยเริ่มตั้งแต่วันที่ 21 กุมภาพันธ์ 2565 เป็นต้นไป
รัฐบาลไทย-ข่าวทำเนียบรัฐบาล-นายกรัฐมนตรีห่วงหนี้สินครู/นักเรียน/ประชาชน เล็งจัดตั้งหน่วยงานใหม่กำกับดูแลสินเชื่อเช่าซื้อรถยนต์และสินเชื่อรายย่อย พร้อมชงมาตรการระยะยาวส่งเสริมการแข่งขันลดอัตราดอกเบี้ย
วันอังคารที่ 15 มิถุนายน 2564
นายกรัฐมนตรีห่วงหนี้สินครู/นักเรียน/ประชาชน เล็งจัดตั้งหน่วยงานใหม่กํากับดูแลสินเชื่อเช่าซื้อรถยนต์และสินเชื่อรายย่อย พร้อมชงมาตรการระยะยาวส่งเสริมการแข่งขันลดอัตราดอกเบี้ย
นายกรัฐมนตรีห่วงหนี้สินครู/นักเรียน/ประชาชน เล็งจัดตั้งหน่วยงานใหม่กํากับดูแลสินเชื่อเช่าซื้อรถยนต์และสินเชื่อรายย่อย พร้อมชงมาตรการระยะยาวส่งเสริมการแข่งขันลดอัตราดอกเบี้ย
วันนี้ (15 มิถุนายน 2564) เวลา 12.40 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์หนี้สินของประชาชน พร้อมนําแนวทางการแก้ไขปัญหาหนี้สินของประชาชนในภาพรวมทั้งระบบหารือในที่ประชุมคณะรัฐมนตรีด้วย โดยวันนี้ คณะรัฐมนตรีเห็นชอบการลดอัตราเงินสมทบ สําหรับผู้ประกันตนตามมาตรา 40 แห่ง เหลือร้อยละ 60 เป็นระยะเวลา 6 เดือน
นายกรัฐมนตรีแถลงถึงภาพรวมภาระหนี้กลุ่มต่าง ๆ ประกอบไปด้วย หนี้ กยศ. 3.6 ล้านคน ผู้ค้ําประกัน 2.8 ล้านคน หนี้ครู/ข้าราชการ 2.8 ล้านบัญชี หนี้เช่าซื้อรถยนต์ และมอเตอร์ไซค์ 27.7 ล้านบัญชี หนี้บัตรเครดิตและสินเชื่อส่วนบุคคล 49.9 ล้านบัญชี และปัญหาหนี้สินอื่นๆ ของประชาชน 51.2 ล้านบัญชี ซึ่งรัฐบาลได้กําหนดมาตรการช่วยเหลือทั้งระยะสั้นและระยะต่อไป โดยมาตรการระยะสั้น สามารถดําเนินการภายใน 6 เดือน อาทิ การลดภาระดอกเบี้ยของประชาชน ทั้งในส่วนสินเชื่อรายย่อย สินเชื่อ PICO และ NANO สําหรับประชาชน ปรับลดดอกเบี้ยเงินกู้ของครูและข้าราชการ รวมถึงสหกรณ์ ปรับรูปแบบการชําระหนี้ คุ้มครองความเป็นธรรมให้ประชาชน ที่เช่าซื้อรถยนต์และรถจักรยานยนต์และให้ ธปท.ทบทวนเพดานอัตราดอกเบี้ย และการกํากับดูแลบัตรเครดิต สินเชื่อส่วนบุคคล และสินเชื่อจํานําทะเบียน การไกล่เกลี่ยปัญหาหนี้สินเพื่อลดการดําเนินคดีกับประชาชน เช่น หนี้ กยศ. หนี้สถาบันการเงินเฉพาะกิจ หนี้สหกรณ์ การเพิ่มการเข้าถึงแหล่งทุนให้ผู้ประกอบการรายย่อยและ SMEs เช่น จัดให้มี soft loan สําหรับ SME ที่เป็น NPL เพื่อให้ธุรกิจดําเนินต่อไปได้ การเพิ่มจํานวนโรงรับจํานํา และโรงรับจํานอง เพื่อให้ประชาชนที่มีรายได้น้อยเข้าถึงสินเชื่อดังกล่าว ในส่วนมาตรการมาตรการระยะต่อไป คือ เร่งส่งเสริมการแข่งขันให้อัตราดอกเบี้ยถูกลง การให้ความช่วยเหลือเด็กรุ่นใหม่หรือคนเกษียณที่มีภาระหนี้สิน โดยจะออกมาตรการเพื่อลดภาระค่าใช้จ่ายเรื่องที่อยู่อาศัยและค่าเดินทางระบบขนส่งมวลชนในราคาถูก การจัดตั้งหน่วยงานขึ้นมาใหม่ เพื่อกํากับดูแลสินเชื่อเช่าซื้อรถยนต์และสินเชื่อรายย่อยเป็นการเฉพาะ และการจัดตั้งศูนย์ไกล่เกลี่ยข้อพิพาททางธุรกิจและการเงิน เพื่อชะลอการฟ้อง อํานวยความสะดวกให้การฟื้นฟูหนี้รายบุคคลที่มีเจ้าหนี้หลายราย เป็นต้น
นอกจากนี้ มติคณะรัฐมนตรียังเห็นชอบการลดอัตราเงินสมทบ สําหรับผู้ประกันตนตามมาตรา 40 แห่ง พรบ.ประกันสังคม ซึ่งคือกลุ่มผู้ประกอบอาชีพอิสระ โดยลดเงินสมทบลงเหลือร้อยละ 60 ของเงินสมทบเดิม เป็นระยะเวลา 6 เดือน ซึ่งจะช่วยบรรเทาความเดือดร้อนของผู้ประกันตน กลุ่มผู้ประกอบอาชีพอิสระ ที่ได้รับผลกระทบจากโควิด-19 รวมถึงช่วยให้ประชาชนมีกําลังซื้อมากขึ้นอีกด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเป็นประธานในพิธีเปิดการประกาศเจตนารมณ์ เนื่องในวันต่อต้านคอร์รัปชันสากล (ประเทศไทย) วันพฤหัสบดีที่ 9 ธันวาคม 2564
วันพฤหัสบดีที่ 9 ธันวาคม 2564
คํากล่าว พลเอก ประยุทธ์ จันทร์โอชา นายกรัฐมนตรี ในโอกาสเป็นประธานในพิธีเปิดการประกาศเจตนารมณ์ เนื่องในวันต่อต้านคอร์รัปชันสากล (ประเทศไทย) วันพฤหัสบดีที่ 9 ธันวาคม 2564
คํากล่าว พลเอก ประยุทธ์ จันทร์โอชา นายกรัฐมนตรี ในโอกาสเป็นประธานในพิธีเปิดการประกาศเจตนารมณ์ เนื่องในวันต่อต้านคอร์รัปชันสากล (ประเทศไทย)
ณ สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) วันพฤหัสบดีที่ 9 ธันวาคม 2564
คณะกรรมการ ป.ป.ช.
ผู้บริหารสํานักงาน ป.ป.ช.
หน่วยงานภาครัฐ ภาคเอกชน
ภาคีเครือข่าย มูลนิธิ
และผู้มีเกียรติทุกท่าน
องค์การสหประชาชาติ กําหนดให้วันที่ 9 ธันวาคมของทุกปี เป็น “วันต่อต้านคอร์รัปชันสากล” เพื่อให้ทุกประเทศทั่วโลกตระหนักถึงภัยร้ายแรงที่เกิดจากการคอร์รัปชัน ซึ่งประเทศไทยได้ประกาศเจตนารมณ์ร่วมกันรณรงค์ต่อต้านคอร์รัปชันอย่างต่อเนื่อง
คอร์รัปชันเป็นปัญหาสากลที่เกิดขึ้นในสังคมไทย และสร้างความเสียหายต่อประเทศเป็นอย่างมาก แสดงถึงการขาดจิตสํานึกในการแยกแยะผลประโยชน์ส่วนตนและส่วนรวมออกจากกันซึ่งนอกจากทําให้สูญเสียงบประมาณแผ่นดินแล้ว ยังมีผลกระทบต่อความมั่นคงทางเศรษฐกิจของประเทศ
รัฐบาลมีเจตจํานงมุ่งมั่นที่จะสร้างภาครัฐโปร่งใส และสร้างสังคมไทยปลอดการทุจริตคอร์รัปชัน รวมทั้งสร้างจิตสํานึกและค่านิยมละอายต่อการทุจริต ประพฤติมิชอบทุกรูปแบบให้เกิดขึ้น และมุ่งมั่นที่จะแก้ไขปัญหาที่เกิดขึ้นอย่างต่อเนื่องและจริงจัง โดยได้ขับเคลื่อนยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ ด้วยแนวคิด “คนไทยไม่ทนต่อการทุจริต” พร้อมทั้งเปิดโอกาสให้ทุกภาคส่วน มีส่วนร่วมในการดําเนินการป้องกันและปราบปรามการทุจริตในสังคมไทย
ที่ผ่านมารัฐบาลได้รับความร่วมมือจากทุกภาคส่วน ทั้งภาครัฐ ภาคเอกชน ภาคประชาสังคม และภาคเครือข่ายต่าง ๆ และได้มีการพัฒนาปรับปรุงข้อกฎหมายต่าง ๆ เพื่อให้มีความทันสมัย มีความเป็นสากล และมีประสิทธิภาพ เพื่อให้ครอบคลุมการป้องกันและปราบปรามการทุจริตและประพฤติมิชอบอย่างเป็นระบบ รวมทั้งปลูกฝังค่านิยม ความซื่อสัตย์สุจริต จิตสํานึกในการปฏิเสธไม่ยอมรับการทุจริตประพฤติมิชอบอย่างสิ้นเชิง
ตลอดจนการสร้างวัฒนธรรมสุจริต เพื่อหล่อหลอม ปลูกฝังจิตสํานึกที่ดีให้แก่เด็ก เยาวชน และประชาชนคนไทยทุกคน เพื่อให้มีความละอายต่อการกระทําผิด ไม่เพิกเฉย และไม่ยอมให้ผู้อื่นกระทําการทุจริต ที่จะส่งผลให้เกิดความเสียหายต่อสังคมโดยรวม เพื่อทําให้ประเทศไทยเป็นประเทศที่โปร่งใส และเป็นที่ยอมรับในระดับสากล
ในโอกาสนี้ ผมขอเชิญชวนพี่น้องประชาชนชาวไทยและทุกภาคส่วน ร่วมกันประกาศเจตนารมณ์ ด้วยการประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวมมากกว่าประโยชน์ส่วนตน เพื่อร่วมกันสร้างสังคมที่มีคุณภาพ และคุณธรรมที่ปลอดจากการทุจริตคอร์รัปชันตลอดไป
ขอบคุณครับ
รัฐบาลไทย-ข่าวทำเนียบรัฐบาล-The cabinet met via a video conference on July 20, 2021.
วันศุกร์ที่ 23 กรกฎาคม 2564
The cabinet met via a video conference on July 20, 2021.
The cabinet met via a video conference on July 20, 2021.
The cabinet met via a video conference onJuly20, 2021. Some of the resolutions are as follows:
Title:Establishment ofInnopowerCompany Limited
The cabinet approved the proposal made by Ministry of Energy as follows:
1.Approved for Electricity Generating Authority of Thailand (EGAT)to set upEGAT Innovation Holding Co.,Ltd.
2.EGAT’s investment according to the percentage of shareholding(40%) during the course of 5 years (2021-2025) amounts to 1.184 billion Baht. Detail is as follows:
(Million Baht)
Total Investment
Year0
Year1
Year2
Year3
Year4
รัฐบาลไทย-ข่าวทำเนียบรัฐบาล-กรมเจ้าท่า ขุดลอกเพิ่มศักยภาพเปิดเส้นทางน้ำภาคใต้ ส่งเสริมความปลอดภัยการเดินเรือพัฒนาอาชีพยั่งยืน
วันอังคารที่ 19 กรกฎาคม 2565
กรมเจ้าท่า ขุดลอกเพิ่มศักยภาพเปิดเส้นทางน้ําภาคใต้ ส่งเสริมความปลอดภัยการเดินเรือพัฒนาอาชีพยั่งยืน
...
กรมเจ้าท่า โดย สํานักงานพัฒนาและบํารุงรักษาทางน้ําที่ 4 กางแผนขุดลอกเปิดเส้นทางน้ําภาคใต้ ฟื้นศักยภาพลุ่มน้ําภาคใต้ฝั่งตะวันออกตอนบน ลุ่มน้ําทะเลสาบสงขลา และลุ่มน้ําภาคใต้ฝั่งตะวันออกตอนล่าง แก้ไขปัญหาการทับถมดินตะกอน ส่งผลให้เกิดการตื้นเขินของร่องน้ํา เร่งขุดลอก อํานวยความสะดวกการเดินเรือผ่านเข้า - ออกเพิ่มความปลอดภัย ส่งเสริมศักยภาพด้านการท่องเที่ยว ขับเคลื่อนเศรษฐกิจในพื้นที่อย่างยั่งยืน
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ เปิดเผยว่า กรมเจ้าท่า โดยสํานักงานพัฒนาและบํารุงรักษาทางน้ําที่ 4 ได้กําหนดแผนปฏิบัติการ การดูแลรักษาและขุดคลอง ลอกร่องน้ํา เพื่อเพิ่มประสิทธิภาพในการระบายน้ําและอํานวยความสะดวกในการเดินเรือ แม่น้ํา ลําคลอง ทะเลสาบและทะเลภายในน่านน้ําไทย ตามมาตรา 120 แห่งพระราชบัญญัติการเดินเรือในน่านน้ําไทยพ.ศ.2456 ครอบคลุมพื้นที่ 6 จังหวัด ได้แก่ นครศรีธรรมราช สงขลา พัทลุง ปัตตานี ยะลา และนราธิวาส ใน 3 ลุ่มน้ํา ซึ่งอยู่ภายใต้ระบบการจัดการน้ําของสํานักงานทรัพยากรน้ําแห่งชาติ
ทั้งนี้การดูแลรักษาสภาพร่องน้ําเพื่อให้มีสภาพกลับมาสมบูรณ์อีกครั้ง เพื่อการใช้งานของการสัญจรทางน้ํา และการบริหารจัดการน้ําอย่างมีประสิทธิภาพ ปัจจุบันจะเห็นได้ว่าปัญหาการตื้นเขิน เป็นปัญหาใหญ่ที่ต้องรับการแก้ไขอย่างเร่งด่วน เพราะด้วยปัจจุบันสภาพลําน้ําและร่องน้ําเกิดความตื้นเขิน เป็นผลมาจากการรับอิทธิพลจากสภาพภูมิอากาศ พายุฝน และคลื่นลมมรสุม พัดพาตะกอนทรายตามแนวชายฝั่งมาทับถมที่บริเวณปากร่องน้ํา ทําให้เกิดสันดอน ตื้นเขิน ตลิ่งถูกกัดเซาะ ส่งผลให้เรือประมงไม่สามารถสัญจรผ่านเข้า-ออก ร่องน้ําได้อย่างสะดวกและปลอดภัย
การเข้าดําเนินการขุดลอกของกรมเจ้าท่า นอกจากจะช่วยเหลือให้ประชาชนได้รับความสะดวก ปลอดภัยและรวดเร็วในการเดินเรือแล้ว ยังจะเป็นการสร้างรายได้เพิ่มให้กับประชาชนที่มีอาชีพเกี่ยวข้องกับการทําประมง พร้อมทั้งส่งเสริมการท่องเที่ยวในพื้นที่ ควบคู่ไปกับการรักษาระบบนิเวศและสิ่งแวดล้อม เพื่อให้เป็นแหล่งเพาะพันธุ์สัตว์น้ําได้อย่างยั่งยืน ทั้งนี้ที่ผ่านมา กรมเจ้าท่าได้เข้าไปฟื้นฟูแหล่งน้ําในพื้นที่ต่างๆ ที่เป็นพื้นที่เป้าหมายสําคัญ โดยการเข้าขุดลอกร่องน้ําในพื้นที่ลุ่มน้ําภาคใต้ฝั่งตะวันออกตอนบน อาทิ จังหวัดนครศรีธรรมราช ส่วนใหญ่อยู่บริเวณปากแม่น้ํา ด้วยจํานวนทับถมของตะกอนที่มีเป็นจํานวนมาก การขุดลอกร่องน้ําบริเวณดังกล่าวจะช่วยเรื่องการเดินเรือและสามารถลดผลกระทบจากภัยน้ําท่วม ในตัวเมืองนครศรีธรรมราช และอําเภอ ที่ติดชายฝั่งทะเล รวมถึงยังเป็นการส่งเสริมอาชีพเดินเรือประมงขนาดเล็ก ซึ่งเป็นเศรษฐกิจฐานรากในชุมชน จนถึงเรือประมงขนาดใหญ่ และเรือบรรทุกแร่ต่างๆ ซึ่งเป็นเศรษฐกิจระดับจังหวัดและประเทศ
ส่วนการดําเนินงานในจังหวัดสงขลา เป็นการขุดลอกร่องน้ําในทะเลสาบ เพื่อฟื้นฟูแหล่งทะเลสาบที่เป็นอัตลักษณ์ของภูมิภาคนี้ ให้กลับมาคืนสู่สภาพเดิมให้มากที่สุด ตามข้อเสนอของภาคประชาชน ซึ่งขณะนี้สํานักงานพัฒนาและบํารุงรักษาทางน้ําที่ 4 ได้เตรียมแผนงานเพื่อดําเนินการช่วยเหลือในการขยายร่องน้ํา เพื่อการเดินเรือ การประกอบอาชีพประมง การท่องเที่ยวเชิงธรรมชาติ อีกทั้งยังสามารถแก้ไขปัญหาความเค็มในพื้นที่ทะเลสาปให้กลับมาอยู่ค่าเกณฑ์มาตรฐานปกติได้อีกทางหนึ่ง ซึ่งจะเป็นการลดผลกระทบสัตว์ทะเลในทะเลสาบ
อีกด้วย
************
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” เน้นยกระดับมาตรฐานดูแลช้างเลี้ยงให้เป็นที่ยอมรับของสากล ส่งเสริมภาพลักษณ์การท่องเที่ยวธุรกิจช้างไทยให้เป็นที่ยอมรับ
วันเสาร์ที่ 9 เมษายน 2565
โฆษกรัฐบาล เผย “นายกฯ” เน้นยกระดับมาตรฐานดูแลช้างเลี้ยงให้เป็นที่ยอมรับของสากล ส่งเสริมภาพลักษณ์การท่องเที่ยวธุรกิจช้างไทยให้เป็นที่ยอมรับ
​โฆษกรัฐบาล เผย “นายกฯ” เน้นยกระดับมาตรฐานดูแลช้างเลี้ยงให้เป็นที่ยอมรับของสากล ส่งเสริมภาพลักษณ์การท่องเที่ยวธุรกิจช้างไทยให้เป็นที่ยอมรับ เชื่อมั่น ช้าง คือมรดกของไทย ยืนยันคนไทยรักช้างไม่มีการทารุณตามที่สื่อนอกโจมตี
วันนี้ 9 เม.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอกประยุทธ์ จันทร์โอชา นายกรัฐมนตรีรัฐมนตรีว่าการกระทรวงกลาโหม ให้ความสําคัญกับการดูแลช้างสัตว์คู่บ้านคู่เมืองของไทยมาแต่โบราณ ซึ่งปัจจุบันนี้ช้างเลี้ยงได้เข้ามามีบทบาทในเชิงธุรกิจพาณิชย์ด้านการท่องเที่ยวมากขึ้น มอบหมายให้ กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา กระทรวงเกษตรและสหกรณ์ วางแนวทางปฏิบัติที่ถูกต้องเหมาะสมในการดูแลรักษาด้านต่างๆ เกี่ยวกับช้าง รวมถึงผู้ที่เกี่ยวข้องกับช้าง เช่น ควาญช้าง เจ้าของปางช้าง ซึ่งในส่วนของช้างป่า กระทรวงทรัพยากรธรรมชาติและสิ่งแวดล้อม ได้ร่วมกับหน่วยงานทั้งรัฐและเอกชน จัดทําโครงการอนุรักษ์ช้างเพื่อให้จํานวนประชากรช้างเพิ่มขึ้น และในส่วนของวิถีวัฒนธรรมการเลี้ยงช้างไทย ททท. ได้ร่วมกับหน่วยงานที่เกี่ยวข้องดูแลเอาใจใส่ช้างไทยทั้งในเรื่องของสุขภาพและการจัดสวัสดิภาพช้างให้ดี มีการฝึกโดยควาญช้างที่เข้าใจธรรมชาติของช้าง มีสัตวแพทย์ดูแลอย่างใกล้ชิดกําหนดเป็นมาตรฐานการปฏิบัติที่ดีสําหรับปางช้าง เพื่อเป็นข้อกําหนดในการดําเนินธุรกิจนําเที่ยวสําหรับปางช้าง ส่งเสริมแคมเปญ Care base tourism และจัดกิจกรรมสร้างความเข้าใจกับต่างชาติที่ถูกต้องกับการท่องเที่ยวช้างในประเทศไทยมาโดยตลอด
โฆษกประจําสํานักนายกรัฐมนตรี กล่าวเพิ่มเติมว่า ที่ผ่านมารัฐบาลได้ส่งเสริมมาตรฐานการดูแลช้างไทยอย่างต่อเนื่อง ล่าสุดคณะรัฐมนตรี (ครม.) เมื่อวันที่ 8 มีนาคม 2565 ที่ได้อนุมัติหลักการร่างกฎกระทรวงกําหนดมาตรฐานสินค้าเกษตรสําหรับการปฏิบัติที่ดีสําหรับปางช้างเป็นมาตรฐานบังคับ พ.ศ. .. ซึ่งเป็นการกําหนดให้หลักเกณฑ์ต่างๆ เกี่ยวกับการดูแลช้างเป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตราย มีคู่มือการจัดการปางช้าง มีสัตวแพทย์ผู้ควบคุมปางช้างกํากับดูแลด้านสุขภาพช้าง มีการตรวจสุขภาพของช้างประจําปี
“นายกรัฐมนตรีให้ความสําคัญในการยกระดับมาตรฐานการดูแลช้างไทยมาโดยตลอด เพื่อคุ้มครองสัตว์และส่งเสริมภาพลักษณ์การท่องเที่ยวของไทย ส่วนกรณี ที่มีข่าวโจมตีจากสื่อต่างประเทศหรือกระแสสื่อสังคมออนไลน์ที่กล่าวหาว่าไทยมีการทารุณกรรมช้าง ขอให้หน่วยงานที่เกี่ยวข้องเร่งชี้แจง พร้อมสร้างการตระหนักรู้ เกี่ยวกับการดูช้างไทยที่ถูกต้อง ร่วมถึงวิถีวัฒนธรรมการเลี้ยงช้างไทยของบรรพบุรุษสืบสานต่อไปเพื่อรักษาไว้ซึ่งศาสตร์และศิลป์แห่งการเลี้ยงช้างไทย” นายธนกร กล่าว
รัฐบาลไทย-ข่าวทำเนียบรัฐบาล-รับมอบถังดักไขมัน
วันจันทร์ที่ 13 มิถุนายน 2565
รับมอบถังดักไขมัน
รับมอบถังดักไขมัน
รับมอบถังดักไขมัน
วันนี้ (13 มิถุนายน 2565) นางวรวรรณ ชิตอรุณ รองปลัดกระทรวงอุตสาหกรรมในฐานะ ผอ.ศูนย์อํานวยการจิตอาสากระทรวงอุตสาหกรรม รับมอบถังดักไขมัน จํานวน 500 ใบ จากกรมอุตสาหกรรมพื้นฐานและการเหมืองแร่ โดย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ เพื่อนําไปติดตั้งให้กับประชาชนในโครงการจิตอาสาของกระทรวงฯ ปี พ.ศ. 2565 ภายใต้โครงการจิตอาสารักษ์แม่น้ํา เพื่อเฉลิมพระเกียรติฯ พระบาทสมเด็จพระเจ้าอยู่หัว
โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการผู้ตรวจราชการกระทรวงอุตสาหกรรม นางสาวลัดดาวัลย์ สันติภิญโญเลิศ ผู้อํานวยการกองตรวจราชการ และนางรวีวรรณ อุตรนคร ผู้อํานวยการกองกลาง ร่วมเป็นสักขีพยาน ณ บริเวณห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
วันพุธที่ 21 กรกฎาคม 2564
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
วธ.เร่งแจ้งให้ศิลปินพื้นบ้าน-ผู้ประกอบการวัฒนธรรม 13 จังหวัดสีแดงเข้ม ขึ้นทะเบียนเป็นผู้ประกันสังคม ม.40
รับเงินช่วยเหลือ 5,000 บาท มอบสภาวัฒนธรรมกรุงเทพฯและสํานักงานวัฒนธรรมจังหวัดเร่งประชาสัมพันธ์
ให้คําแนะนําแก่ผู้อาชีพอิสระด้านวัฒนธรรม เพื่อให้ได้รับสิทธิต่อไป
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่คณะรัฐมนตรี(ครม.) มีมติเมื่อวันที่ 13 ก.ค. 2564 และวันที่ 20 ก.ค. 2564 เห็นชอบมาตรการบรรเทาผลกระทบต่อประชาชน กลุ่มแรงงาน และผู้ประกอบการอันเนื่องมาจากข้อกําหนดตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ.2548 (ฉบับที่ 28) โดยได้มีมาตรการการเยียวยาและช่วยเหลือประชาชนที่ได้รับผลกระทบจากการยกระดับมาตรการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในพื้นที่ควบคุมสูงสุดหรือพื้นที่สีแดงเข้มตามที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ได้ออกประกาศล็อกดาวน์ตั้งแต่วันที่ 20 ก.ค.จนถึง 2 ส.ค.2564 รวม 13 จังหวัด ได้แก่ กรุงเทพมหานคร, นครปฐม, นนทบุรี, ปทุมธานี, สมุทรปราการ, สมุทรสาคร, นราธิวาส, ปัตตานี, ยะลา, สงขลา , ฉะเชิงเทรา, ชลบุรีและพระนครศรีอยุธยา โดยจ่ายเงินชดเชยตามมาตรการเยียวยาให้แก่ผู้ประกันตนมาตรา 33 และ 39 และมาตรา 40 ซึ่งในส่วนของมาตรา 40 นั้นรัฐบาลจะได้รับความช่วยเหลือในอัตรา 5,000 บาทต่อคน จํานวน 1 เดือน ซึ่งผู้ลงทะเบียนต้องไม่เป็นผู้ประกันตนตามมาตรา 39 และ 40 ก่อนวันที่ 28 มิถุนายน 2564 มีอายุ 15-65 ปี โดยสามารถเลือกจ่ายเงินสมทบ เพื่อรับสิทธิประโยชน์ได้ทั้งการได้รับเงินทดแทนการขาดรายได้ กรณีประสบอุบัติเหตุ หรือเจ็บป่วย การรับสิทธิทุพพลภาพตลอดชีวิต และการสงเคราะห์บุตร เป็นต้น และให้ไปขอขึ้นทะเบียนที่สํานักงานประกันสังคมทุกพื้นที่ และเว็บไซต์ของสํานักงานประกันสังคม ตามความสมัครใจภายในวันที่ 30 กรกฎาคม นี้
รัฐมนตรีว่ากระทรวงวัฒนธรรม กล่าวด้วยว่า สําหรับการจ่ายเงินช่วยเหลือตามมาตรการเยียวยาให้แก่ผู้ประกันตน มาตรา 40 มี 9 กิจการ ซึ่งมีกิจการที่เกี่ยวข้องกับภารกิจของกระทรวงวัฒนธรรม เป็นกิจการประเภทกิจกรรมศิลปะ ความบันเทิงและนันทนาการ ได้แก่ กิจกรรมการสร้างสรรค์ทางศิลปะ ความบันเทิง การแสดงโชว์เพื่อความบันเทิงและนันทนาการ พิพิธภัณฑ์ หอสมุด และการดําเนินงานเกี่ยวข้องกับโบราณสถานและอาคารทางประวัติศาสตร์ เป็นต้น ครอบคลุมถึงผู้ประกอบอาชีพอิสระที่เกี่ยวกับงานด้านวัฒนธรรม อาทิ ศิลปินลิเก หมอลํา ลําตัด โนรา ช่างฟ้อน สะล้อ ซอและซึง รวมถึงศิลปินที่เป็นช่างฝีมือด้านศิลปหัตถกรรม เช่น การทอผ้า จักสานแกะสลักไม้ และเครื่องปั้นดินเผา ตลอดจนผู้ประกอบการทางวัฒนธรรม ดังนั้น วธ.จึงได้มอบหมายสภาวัฒนธรรมกรุงเทพมหานครและสํานักงานวัฒนธรรมจังหวัด (สวจ.) 13 จังหวัดในพื้นที่สีแดงเข้มเร่งประชาสัมพันธ์ทุกช่องทางและให้คําแนะนําแก่ผู้ประกอบอาชีพอิสระที่เกี่ยวกับงานด้านวัฒนธรรมในทุกกลุ่มอาชีพที่มีความประสงค์ขึ้นทะเบียนเพื่อเข้าเป็นผู้ประกันตนตามมาตรา 40 ภายในวัน เวลาที่กําหนด เพื่อให้ได้รับสิทธิเยียวยาและช่วยเหลือตามมาตรการของรัฐบาลต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชนเด็กไทย คว้าแชมป์โลกแข่งขันสร้างดาวเทียมจำลองขนาดจิ๋ว รัฐบาลตั้งภาคีอวกาศไทย ส่งเสริมสนับสนุนการพัฒนาดาวเทียมสร้างประโยชน์อย่างแท้จริง
วันจันทร์ที่ 20 มิถุนายน 2565
นายกรัฐมนตรีชื่นชนเด็กไทย คว้าแชมป์โลกแข่งขันสร้างดาวเทียมจําลองขนาดจิ๋ว รัฐบาลตั้งภาคีอวกาศไทย ส่งเสริมสนับสนุนการพัฒนาดาวเทียมสร้างประโยชน์อย่างแท้จริง
นายกรัฐมนตรีชื่นชนเด็กไทย คว้าแชมป์โลกแข่งขันสร้างดาวเทียมจําลองขนาดจิ๋ว รัฐบาลตั้งภาคีอวกาศไทย ส่งเสริมสนับสนุนการพัฒนาดาวเทียมสร้างประโยชน์อย่างแท้จริง
วันนี้ (20 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความดีใจ พร้อมชื่นชมนักเรียนชั้นมัธยมศึกษา จากโรงเรียนอัสสัมชัญ กรุงเทพมหานคร ที่สามารถคว้าแชมป์โลก และคว้าอันดับ 7 ในการแข่งขันสร้างดาวเทียมจําลองขนาดจิ๋ว Annual CANSAT Competition 2022 ณ สถาบันโพลีเทคนิค และมหาวิทยาลัยรัฐเวอร์จิเนีย รัฐเวอร์จิเนีย สหรัฐอเมริกา โดยมี 49 ทีม จากทั่วโลกเข้าร่วมแข่งขัน
สําหรับการแข่งขัน Annual CANSAT Competition 2022 เป็นการแข่งขันสร้างดาวเทียมจําลองที่มีขนาดเล็กจิ๋วเท่ากระป๋องเครื่องดื่ม หรือ ที่เรียกว่า “CANSAT” โดยปฏิบัติตามภารกิจที่กําหนด ซึ่งนักเรียนไทยทีม Descendere สามารถคว้าแชมป์โลก ด้วยคะแนน 86.2185% ส่วนทีม Gravity คว้ารางวัลอันดับ 7 ของโลก ด้วยคะแนน 66.4924%
นางสาวรัชดาฯ กล่าวว่า รัฐบาลให้ความสําคัญและสนับสนุนการทําวิจัยและนวัตกรรมต่าง ๆ โดยเฉพาะการวิจัยพัฒนานวัตกรรมเทคโนโลยีดาวเทียมซึ่งเป็นส่วนหนึ่งของเทคโนโลยีอวกาศ โดยกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้สนับสนุนโครงกาภาคีความร่วมมืออวกาศไทย หรือ Thailand Space Consortium (TSC) โดยมี สถาบันวิจัยดาราศาสตร์แห่งชาติเป็นแกนหลัก ร่วมกับ สถาบันวิจัยแสงซินโครตรอน และ GISTDA และหน่วยงานภาคีต่าง ๆ ในกระทรวงอุดมศึกษาอีกหลายหน่วยงาน เพื่อสร้างความร่วมมือด้านการวิจัยและพัฒนาเทคโนโลยีดาวเทียมและนวัตกรรมที่เกี่ยวข้องกับกิจกรรมด้านอวกาศของไทย ขณะนี้มีโครงการการพัฒนาดาวเทียมเชิงแสงที่เป็นประโยชน์กับการทําเกษตรอัจฉริยะ (Smart Farming) มีความต่างจากดาวเทียมสํารวจทรัพยากรทั่วไป เพราะจะสามารถเห็นความสมบูรณ์ของพืชพันธุ์ ปริมาณสารตกค้าง สารพิษจากยาฆ่าแมลงในพืช หรือความชุ่มชื้นของดิน เป็นต้น
อนึ่ง ภาคส่วนที่เกี่ยวข้องยังได้มีส่วนร่วมในการสนับการพัฒนาดาวเทียมอีกด้วย เช่น สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช) ร่วมกับมหาวิทยาลัย จัดเวิร์คช็อปเพื่อสร้างทีมและโรดแมพเพื่อพัฒนาและสร้างดาวเทียมขนาดเล็ก มีวัตถุประสงค์ให้คณาจารย์และนักศึกษา นําความรู้มาประยุกต์ใช้ในการเรียนการสอนและพัฒนาความรู้ด้านดาวเทียมขนาดเล็กสู่ระดับประเทศ สอดคล้องกับนโยบายของรัฐบาลที่มุ่งเน้นการวิจัยและพัฒนานวัตกรรมการตรวจ ติดตาม ระบบการเปลี่ยนแปลงในแปลงเกษตร และ earth observation โดยระบบภาพถ่ายดาวเทียม
“นายกรัฐมนตรี ให้ความสําคัญกับการสร้างคนให้มีความรู้และทักษะอย่างเชี่ยวชาญด้านวิทยาศาสตร์และเทคโนโลยี เพราะคือหัวใจของความก้าวหน้าทางดาวเทียมและอุตสาหกรรมอวกาศ ที่ผ่านมา รัฐบาลได้ให้การสนับสนุนการวิจัยและพัฒนาดาวเทียมวิทยาศาสตร์ หรือดาวเทียมที่สามารถนําไปใช้ประโยชน์กับประเทศ รวมถึงสนับสนุนการจัดตั้งสตาร์ทอัพที่พัฒนาเทคโนโลยีที่เกี่ยวข้องกับเศรษฐกิจอวกาศ เพื่อให้เกิดการลงทุนโดยอาศัยโครงสร้างพื้นฐาน ศักยภาพ และเครือข่ายที่มีอยู่ เพื่อพัฒนาบุคลากรและนําองค์ความรู้ทีมาสร้างความเข้มแข็งให้กับอุตสาหกรรมอวกาศที่มีมูลค่ามหาศาล และเกิดประโยชน์ต่อประเทศในภาพรวม” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-PM warns business entrepreneurs to increase product prices appropriately according to Ministry of Commerce's regulation
วันศุกร์ที่ 29 เมษายน 2565
PM warns business entrepreneurs to increase product prices appropriately according to Ministry of Commerce's regulation
PM warns business entrepreneurs to increase product prices appropriately according to Ministry of Commerce's regulation
April 29, 2022, at 1000hrs, at the Government House, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over the problem of product price hikes, and affirmed the Government’s effort to alleviate people’s plights through the implementation of various measures. Budget, though limited, has been optimized to control manufacturing cost, which normally affects the increase of product prices.
The Prime Minister insisted that the Government has never been idle in addressing problems, especially those regarding labor, minimum wage rate, and energy price hike. He has handed down a policy for concerned agencies to come up with proper measures and solutions to mitigate people’s plights, taking into consideration the readily-available budget, as it is also important not to impose a burden on the future. Priority now is to ensure people’s safety from the COVID-19 pandemic and for them to live a life of self-sufficiency according to their potential.
The Prime Minister also emphasized the importance of policy adjustment according to the change of global context and situation, taking into account related lessons learned. The Government has already come up with policies to accommodate these future changes. Nevertheless, for now, business operators and entrepreneurs are urged to adjust product prices appropriately in accordance with Ministry of Commerce's regulations, and in line with actual manufacturing cost and the inflation situation.
รัฐบาลไทย-ข่าวทำเนียบรัฐบาล-โฆษกรัฐบาลชี้ “นายกฯ” ชื่นชมเยาวชนไทยชนะประกวด APEC App Challenge 2022 ดึงโมเดล BCG เชื่อมเทคโนโลยีคิดค้นพัฒนาแอปพลิเคชันลดขยะจากเศษอาหาร
วันเสาร์ที่ 28 พฤษภาคม 2565
โฆษกรัฐบาลชี้ “นายกฯ” ชื่นชมเยาวชนไทยชนะประกวด APEC App Challenge 2022 ดึงโมเดล BCG เชื่อมเทคโนโลยีคิดค้นพัฒนาแอปพลิเคชันลดขยะจากเศษอาหาร
โฆษกรัฐบาลชี้ “นายกฯ” ชื่นชมเยาวชนไทยชนะประกวด APEC App Challenge 2022 ดึงโมเดล BCG เชื่อมเทคโนโลยีคิดค้นพัฒนาแอปพลิเคชันลดขยะจากเศษอาหาร ขับเคลื่อนสิ่งแวดล้อมเชิงรุก ชวนคนไทยปรับเปลี่ยนชีวิตวิถีใหม่ อย่างเป็นมิตรกับสิ่งแวดล้อม
วันนี้(28พ.ค.65)นายธนกร วังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมให้ความสําคัญกับนโยบายเศรษฐกิจBCGตามที่ประเทศไทยได้ประกาศให้BCG Modelเป็นวาระแห่งชาติและเป็นกลไกหลักในการขับเคลื่อนการเติบโตของประเทศอย่างครอบคลุมและยั่งยืนและเป็นแนวคิดหลักที่ไทยขับเคลื่อนในการเป็นเจ้าภาพจัดการประชุมเอเปค2022ของไทยชูความเข้มแข็งของภาคการเกษตรและอาหารการพัฒนาต่อยอดธุรกิจการเกษตรด้วยการสร้างมูลค่าเพิ่มเน้นเกษตรคุณภาพสูงและการแปรรูปด้วยการส่งเสริมการนําเทคโนโลยีมาใช้ในการผลิตและแปรรูปอาหารจากวัตถุดิบทางการเกษตรผ่านเทคโนโลยีและนวัตกรรมโดยล่าสุดกรมเจรจาการค้าระหว่างประเทศ ได้จัดการแข่งขันAPEC App Challenge 2022ในระหว่างการประชุมรัฐมนตรีการค้าเอเปค2022โดยส่งเสริมให้ผู้เข้าร่วมแข่งขันสร้างเครื่องมือออนไลน์ที่ช่วยให้เกษตรกรและผู้ประกอบการเปลี่ยนแปลงไปสู่การทําการเกษตรและการทําธุรกิจที่ส่งเสริมการเจริญเติบโตสีเขียวอย่างยั่งยืนและครอบคลุม
โฆษกประจําสํานักนายกรัฐมนตรีกล่าวเพิ่มเติมว่าในการแข่งขันครั้งนี้มีทีมนักพัฒนาแอปพลิเคชัน14ทีมรวม28คนจาก12เขตเศรษฐกิจเข้าร่วมการแข่งขันได้แก่ออสเตรเลียบรูไนดารุสซาลามอินโดนีเซียญี่ปุ่นมาเลเซียนิวซีแลนด์ปาปัวนิวกินีไต้หวันไทยฟิลิปปินส์สหรัฐอเมริกาและเวียดนามโดยผู้ชนะเป็นวิศวกรจากประเทศไทย2คนที่คิดค้นพัฒนาแอปช่วยลดขยะอาหารได้แก่นายพลากรคชพันธ์สมโภชน์และนายพีรวิชญ์ตั้งวงศ์สินที่ได้ออกแบบKitchen@Ventureมาเพื่อช่วยผู้บริโภคและเจ้าของร้านอาหารให้มีทางเลือกอาหารเพื่อสุขภาพเพิ่มขึ้นโดยผู้ใช้แอปสามารถถ่ายรูปอาหารในตู้เย็นแล้วอัปโหลดลงในแอปซึ่งแอปดังกล่าวจะแนะนําทางเลือกอาหารเพื่อสุขภาพตามวัตถุดิบที่มีอยู่ตอบโจทย์การใช้ความหลากหลายของทรัพยากรที่ไทยมีอยู่มาสร้างมูลค่าเพิ่มโดยพัฒนาให้เป็นผลิตภัณฑ์มูลค่าสูงเชื่อมโยงกับการนําวัสดุต่างๆกลับมาใช้ประโยชน์ให้มากที่สุดควบคู่การใช้เทคโนโลยีที่มีประสิทธิภาพและเป็นมิตรกับสิ่งแวดล้อมได้อย่างสมดุลให้เกิดความมั่นคงและยั่งยืน
“ปัจจุบันที่ทั่วโลกกําลังเผชิญกับปัญหาการพัฒนาที่ยั่งยืนและการเปลี่ยนแปลงสภาพภูมิอากาศนายกรัฐมนตรีให้ความสําคัญกับการดึงเยาวชนเข้ามามีส่วนร่วมมีบทบาทสําคัญในสังคมเพื่อการพัฒนาและสามารถนําเทคโนโลยีดิจิทัลมาประยุกต์ใช้อย่างเหมาะสมโดยเฉพาะอย่างยิ่งในปีนี้ที่ไทยในฐานะเจ้าภาพการจัดการประชุมAPEC 2022อยากให้เกิดการมีส่วนร่วมของทุกภาคส่วนไม่ว่าจะเป็นภาคธุรกิจการค้าการลงทุนภาคเกษตรโดยเฉพาะการมีส่วนร่วมของเยาวชนเพื่อร่วมกันปรับเปลี่ยนชีวิตวิถีใหม่อย่างเป็นมิตรกับสิ่งแวดล้อม”โฆษกประจําสํานักนายกรัฐมนตรีกล่าว
———-
รัฐบาลไทย-ข่าวทำเนียบรัฐบาล-เตือน! April Fool's Day โพสต์ – แชร์ข่าวปลอม มีสิทธิถูกดำเนินคดี
วันศุกร์ที่ 1 เมษายน 2565
เตือน! April Fool's Day โพสต์ – แชร์ข่าวปลอม มีสิทธิถูกดําเนินคดี
.....
วันที่ 1 เมษายน ของทุกปี ในหลายประเทศทั่วโลก ถือเป็นวันโกหก (April Fool's Day) โดยผู้คนจะเล่นมุกตลกและเรื่องหลอกลวงต่อกัน แต่สําหรับในประเทศไทยนั้น การโพสต์เรื่องโกหกผ่านสื่อสังคมออนไลน์ หรือแชร์ข่าวปลอม อาจทําให้เรื่องโกหกกระจายไปในวงกว้าง
.
สํานักงานตํารวจแห่งชาติ จึงฝากเตือนประชาชนให้ระมัดระวังการสร้างเรื่องโกหกในช่วงเทศกาลดังกล่าว ว่ามีโทษจําคุกและเสียค่าปรับ โดยเฉพาะข่าวเท็จที่เกี่ยวกับความปลอดภัยในชีวิตและทรัพย์สินของประชาชน ความมั่นคงของประเทศ การก่อการร้าย หรือการแพร่ระบาดของโรคโควิด-19 เป็นต้น
.
ซึ่งการกระทําดังกล่าวอาจมีความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 ฐานนําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ
.
หากพบเห็นบุคคลใดสร้างข่าวปลอมจนทําให้เกิดความสับสนในสังคม สามารถแจ้งเบาะแสได้ที่สายด่วน 191 และสายด่วนสํานักงานตํารวจแห่งชาติ 1599 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แรงงานไทยในเกาหลี ปลื้ม!! นายก ส่ง รมว.เฮ้ง เยี่ยมให้กำลังใจถึงไซต์ก่อสร้าง
วันเสาร์ที่ 25 มิถุนายน 2565
แรงงานไทยในเกาหลี ปลื้ม!! นายก ส่ง รมว.เฮ้ง เยี่ยมให้กําลังใจถึงไซต์ก่อสร้าง
. .
นายสุชาติ ชมกลิ่น รัฐมนตรีว่าการกระทรวงแรงงานพร้อมด้วยนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายบุญสงค์ ทัพชัยยุทธ์ เลขาธิการสํานักงานประกันสังคม นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซลตรวจเยี่ยมพบปะให้กําลังใจแรงงานไทยในสถานประกอบกิจการภาคก่อสร้าง พร้อมหารือร่วมกับผู้ประกอบการเพื่อศึกษาการส่งเสริมแรงงานสัมพันธ์ในโอกาสเยือนสาธารณรัฐเกาหลี ณ บริษัท Samho Development จํากัด เมืองฮวาซอง ซึ่งเป็นบริษัทวิศวกรรมก่อสร้างที่รับเหมาก่อสร้างสาธารณูปโภคหลายประเภท เช่น ถนนทางด่วน ทางรถไฟ อุโมงค์ ศูนย์อุตสาหกรรม สนามกอล์ฟ และสถานที่พักอาศัย โดยบริษัทแห่งนี้ได้มีการจ้างแรงงานไทยจํานวนมากที่สุดในเกาหลีใต้ มีลูกจ้าง 1,111 คน เป็นคนไทย 759 คน ที่เหลือเป็นสัญชาติเกาหลี คนต่างชาติ และกัมพูชา
นายสุชาติกล่าวว่า ถือเป็นโอกาสอันดีที่ได้มาพบปะเยี่ยมเยียนแรงงานไทยถึงไซต์งานก่อสร้าง
โดยเฉพาะบริษัท ซัมโฮ เดเวลลอปเมนท์ แห่งนี้ ซึ่งเป็นสถานประกอบกิจการภาคอุตสาหกรรมก่อสร้าง มีต้นแบบในการส่งเสริมแรงงานสัมพันธ์ในกลุ่มแรงงานต่างชาติที่ดี จากการหารือกับผู้ประกอบการและพูดคุยกับแรงงานที่มาทํางานที่นี่พบว่า บริษัทได้มีการจ้างล่ามในการสื่อสารกับแรงงาน การอบรมด้านความปลอดภัยในการทํางานเป็นประจํา การมอบชุดทํางานให้แรงงานต่างชาติ มอบใบประกาศนียบัตรและของรางวัลแก่แรงงานในกรณีพิเศษ การสร้างโรงครัว บริการตรวจสุขภาพ มอบเสื้อผ้ากันหนาว รวมทั้งการสร้างการรับรู้เป็นภาษาของแรงงานแต่ละสัญชาติด้วย
นายสุชาติกล่าวเพิ่มเติมว่า ในวันนี้ผมได้นําความห่วงใยจากท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชาและท่านพล.อ.ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ซึ่งท่านฝากมาเป็นกําลังใจให้แรงงานไทยทุกคนที่มาทํางานในต่างประเทศ เนื่องจากแรงงานไทยทุกคนเป็นผู้ทุ่มเทเสียสละมาทํางานในต่างแดน เพื่อเก็บเงินสร้างฐานะให้ครอบครัว และนํารายได้ส่งกลับไปพัฒนาประเทศ ท่านนายกจึงมอบหมายให้ผมเดินทางมาพบปะเยี่ยมเยียนพี่น้องแรงงานไทยในครั้งนี้ด้วยตนเอง
"จากการพูดคุยและแลกเปลี่ยนข้อมูลระหว่างกันกับท่านประธานกรรมการบริษัท ซัมโฮ เดเวลลอปเมนท์ ท่านได้ชื่นชมแรงงานไทยว่าเป็นแรงงานที่มีระเบียบวินัย ขยันทํางาน และซื่อสัตย์ และปัจจุบันบริษัทแห่งนี้ได้จ้างแรงงานไทยมากกว่า 700 คน คิดเป็นสัดส่วนถึง 95 เปอร์เซ็นต์ของจํานวนแรงงานต่างชาติที่บริษัทจ้างทั้งหมด ต้องยอมรับว่าแรงงานไทยเป็นที่ต้องการของนายจ้างในเกาหลีใต้และหลายๆ ประเทศ โดยเฉพาะภาคอุตสาหกรรมก่อสร้าง เนื่องจากแรงงานไทยมีทักษะฝีมือมีความเชี่ยวชาญในสาขาช่างต่าง ๆ จึงถือเป็นโอกาสอันดีที่การหารือในครั้งนี้จะช่วยให้คนไทยได้มาทํางานในเกาหลีใต้มากขึ้น รวมถึงการศึกษาระบบการดูแลแรงงานต่างชาติของสถานประกอบการขนาดใหญ่ของที่นี่ว่ามีการส่งเสริมแรงงานสัมพันธ์อย่างไร เนื่องจากแรงงานส่วนใหญ่มาจากหลายสัญชาติ ซึ่งสถานประกอบกิจการมีระบบบริหารจัดการที่ดี จะได้เป็นประโยชน์นําไปเป็นต้นแบบในการดูแลสิทธิประโยชน์ของแรงงานต่างชาติที่มาทํางานในประเทศไทยได้ต่อไป"นายสุชาติกล่าวท้ายสุด
รัฐบาลไทย-ข่าวทำเนียบรัฐบาล-Cabinet approved additional 76,080.95 million Baht for farmers’ income insurance scheme
วันพุธที่ 1 ธันวาคม 2564
Cabinet approved additional 76,080.95 million Baht for farmers’ income insurance scheme
Cabinet approved additional 76,080.95 million Baht for farmers’ income insurance scheme
Government Spokesperson Thanakorn Wangboonkongchana disclosed that the cabinet, in its meeting on November 30, 2021, approvedadditionalbudget of76,080.95million Bahtfor the implementation of 2021/2022 farmers’incomeinsurancescheme. Of the total budget approved,74,569.31million Baht will be allocated for farmer compensation,whilethe other 1,511,64 million will be used forrelatedexpenses oftheBank for Agriculture and Agricultural Cooperatives(BAAC).
The Government Spokesperson added that Prime Minister and Defense Minister Gen. Prayut Chan-o-cha, as chair of National Rice Policy Committee, wanted to ensure that the farmers’ earning from paddy sales are reasonable andenough to sustain their living during the COVID-19 situation. He also wants to boost confidence of the farmers,as committed inthe Government’s policystatementdeclaredtothe House of Representatives.
รัฐบาลไทย-ข่าวทำเนียบรัฐบาล-รฟท. เปิดให้บริการขบวนรถด่วนพิเศษสายใต้ เพิ่ม 2 ขบวน
วันพฤหัสบดีที่ 11 สิงหาคม 2565
รฟท. เปิดให้บริการขบวนรถด่วนพิเศษสายใต้ เพิ่ม 2 ขบวน
เส้นทางกรุงเทพ - ปาดังเบซาร์ - กรุงเทพ เริ่ม 11 สิงหาคม 2565
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เพื่อเป็นการอํานวยความสะดวกรองรับการเดินทางของประชาชนและนักท่องเที่ยวที่จะเดินทางเชื่อมต่อระหว่างไทยและมาเลเซีย หลังจากที่ ศบค. ได้ประกาศผ่อนคลายข้อปฏิบัติมาตรการควบคุม COVID-19 ทําให้มีนักท่องเที่ยวจากมาเลเซียเดินทางเข้ามาท่องเที่ยวภายในประเทศไทยเพิ่มมากขึ้น เพื่อเป็นการสนับสนุนนโยบายของรัฐบาลในด้านส่งเสริมการท่องเที่ยว และช่วยกระตุ้นเศรษฐกิจภายในประเทศ
รฟท.จึงได้เปิดให้บริการขบวนรถสายใต้ เส้นทางกรุงเทพ - ปาดังเบซาร์ - กรุงเทพ จํานวน 2 ขบวน เริ่มให้บริการตั้งแต่วันที่ 11 สิงหาคม 2565 เป็นต้นไป ประกอบด้วย
1. ขบวนรถด่วนพิเศษที่ 45 กรุงเทพ - ปาดังเบซาร์ ออกจากสถานีกรุงเทพ เวลา 15.10 น.ถึงปาดังเบซาร์ (ฝั่งมาเลเซีย) เวลา 09.50 น. (ตามเวลาประเทศไทย)
2. ขบวนรถด่วนพิเศษที่ 46 ปาดังเบซาร์ - กรุงเทพ ออกจากสถานีปาดังเบซาร์ (ฝั่งมาเลเซีย)เวลา 17.06 น. (ตามเวลาประเทศไทย) ถึงกรุงเทพ เวลา 12.45 น.
นอกจากนี้ เมื่อวันที่ 15 กรกฎาคมที่ผ่านมา รฟท. ได้เปิดเดินขบวนรถพิเศษจากสถานีชุมทางหาดใหญ่ - ปาดังเบซาร์ - ชุมทางหาดใหญ่ จํานวน 4 ขบวน ได้แก่
1. ขบวนรถพิเศษโดยสารที่ 947 ชุมทางหาดใหญ่ – ปาดังเบซาร์ เวลาออก 07.30 น. เวลาถึง 08.25 น. (ตามเวลาประเทศไทย)
2. ขบวนรถพิเศษโดยสารที่ 948 ปาดังเบซาร์ – ชุมทางหาดใหญ่ เวลาออก 07.30 น. (ตามเวลาประเทศไทย) เวลาถึง 08.25 น.
3. ขบวนรถพิเศษโดยสารที่ 949 ชุมทางหาดใหญ่ – ปาดังเบซาร์ (ตามเวลาประเทศไทย) เวลาออก 07.30 น. เวลาถึง 08.25 น.
4. ขบวนรถพิเศษโดยสารที่ 950 ปาดังเบซาร์ – ชุมทางหาดใหญ่ เวลาออก 07.30 น. (ตามเวลาประเทศไทย) เวลาถึง 08.25 น.
ทั้งนี้ เมื่อเปิดเดินขบวนดังกล่าวแล้วส่งผลให้รฟท. จะมีขบวนรถให้บริการรวม 200 ขบวนต่อวันโดยแบ่งเป็นขบวนรถเชิงพาณิชย์ 56 ขบวน ขบวนรถเชิงสังคมเปิดให้บริการ 144 ขบวน และแบ่งตามเส้นทางได้เป็นสายเหนือ 36 ขบวน สายตะวันออกเฉียงเหนือ 46 ขบวน สายใต้ 52 ขบวน สายตะวันออก 24 ขบวน สายมหาชัย 34 ขบวน และสายแม่กลอง 8 ขบวน
นอกจากนี้ รฟท. ยังมีแผนที่จะทยอยปรับเพิ่มการเดินรถให้สอดรับกับความต้องการเดินทางของประชาชนที่เพิ่มขึ้นอย่างต่อเนื่อง พร้อมกับให้ฝ่ายการช่างกลเร่งปรับปรุงหัวรถจักร และตู้โดยสาร เพื่อนํามาเปิดให้บริการประชาชนได้อย่างเพียงพอ
นายเอกรัช กล่าวเพิ่มว่า อย่างไรก็ตาม แม้ปัจจุบันสถานการณ์ผู้ติดเชื้อโควิดในประเทศจะลดลงแต่รฟท. ยังให้ความสําคัญต่อมาตรการป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม และกระทรวงสาธารณสุขควบคู่กัน โดยได้กําชับให้ทําความสะอาด ฉีดพ่นน้ํายาฆ่าเชื้อภายในขบวนรถ อาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี การให้บริการเจลแอลกอฮอล์ ให้เจ้าหน้าที่สวมหน้ากากอนามัยตลอดการปฏิบัติหน้าที่ การกําหนดจุดคัดกรองวัดไข้ผู้โดยสารก่อนเข้าในพื้นที่สถานี และการตั้งจุดบริการแอลกอฮอล์ล้างมือ รวมทั้งขอความร่วมมือให้ผู้โดยสารทุกคนสวมหน้ากากอนามัยตลอดการเดินทาง เพื่อลดความเสี่ยงในการแพร่เชื้อหรือรับเชื้อโควิด 19 สําหรับผู้ที่ต้องการเดินทาง สอบถามข้อมูลเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจ
ทีมพีอาร์การรถไฟแห่งประเทศไทย